**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL Klaipėdos miesto savivaldybės VIETINĖS RINKLIAVOS UŽ KOMUNALINIŲ ATLIEKŲ SURINKIMĄ IŠ ATLIEKŲ TURĖTOJŲ IR ATLIEKŲ TVARKYMĄ mažinimo“**

**PROJEKTO**

**1. Sprendimo projekto esmė, tikslai ir uždaviniai.**

Savivaldybės tarybos sprendimo projektas parengtas siekiant sumažinti perteklines vietinės rinkliavos lėšas sumažinant 5 proc. mokėtinas 2018 m. metinės vietinės rinkliavos už komunalinių atliekų surinkimą iš atliekų turėtojų ir atliekų tvarkymą (toliau – vietinė rinkliava) įmokas.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas remiantis Klaipėdos miesto savivaldybės mero 2017-09-29 pavedimu Nr. M1-98 dėl metinės vietinės rinkliavos už komunalinių atliekų surinkimą ir atliekų tvarkymą įmokų sumažinimo jų mokėtojams 2018 metais.

**3. Kokių rezultatų laukiama.**

Nekintanti įmoka už komunalinių atliekų surinkimą iš atliekų turėtojų ir atliekų tvarkymą vietinės rinkliavos mokėtojams nuo 2015 m.

**4. Sprendimo projekto rengimo metu gauti specialistų vertinimai.**

Projektą derino Dokumentų valdymo, Teisės, skyriaus specialistai, Miesto ūkio ir Finansų departamento direktoriai.

**5. Išlaidų sąmatos, skaičiavimai, reikalingi pagrindimai ir paaiškinimai.**

2017 m. spalio mėn. duomenimis vietinės rinkliavos už komunalinių atliekų surinkimą ir tvarkymą ankstesnių metų likutis 2 416 480,62 Eur. Mokėtinos metinės vietinės rinkliavos įmokos mažinamos 5 proc. visiems vietinės rinkliavos mokėtojams už visą 2018 m. laikotarpį ir tai sudaro apie 238,5 tūkst. Eur. Kadangi įmokos turi būti nustatomos tokios, kad padengtų su komunalinių atliekų tvarkymu susijusias būtinąsias sąnaudas, jų keisti nėra galimybės.

**6. Lėšų poreikis sprendimo įgyvendinimui.**

Papildomas lėšų poreikis sprendimui įgyvendinti nereikalingas. Naudojamos tik vietinės rinkliavos lėšos.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – nekintanti įmoka už komunalinių atliekų surinkimą iš atliekų turėtojų ir atliekų tvarkymą vietinės rinkliavos mokėtojams nuo 2015 m. Neigiamų pasekmių nėra.

Aplinkos kokybės skyriaus vedėja Rasa Jievaitienė